नई दिल्‍ली: कपिल शर्मा इन दिनों काफी बिजी हैं. जहां एक तरफ अपने कॉमेडी शो की शूटिंग के हर हफ्ते आने वाली एपिसोड्स के लिए वह शूटिंग कर रहे हैं तो वहीं उनकी आने वाली फिल्‍म 'फिरंगी' की शूटिंग के लिए भी उन्‍हें काफी भाग-दौड़ करनी पड़ रही है. शूटिंग का कपिल पर कुछ ऐसा स्‍ट्रैस है कि पिछले दिनों कपिल काफी बीमार हो गए. अपनी इसी बीमारी की हालत में अपने फैन्‍स से बात करते हुए कपिल ने कहा है कि उन्‍हें अपने साथी कलाकार कॉमेडियन सुनील ग्रोवर की बहुत याद आती है. इतना ही नहीं, कपिल से उनके फैन्‍स ने जब यह जानना चाहा कि सुनील ग्रोवर इस शो पर कब वापिस आ रहे हैं तो, कपिल ने कहा कि सुनील उनके दोस्‍त हैं और वह जब चाहें त‍ब शो पर वापिस आ सकते हैं. कपिल ने फैन्‍स के सवालों के जवाब में कहा कि सुनील उनके भाई की तरह हैं.